Права на аборт у сьвядомасьці згаданай катэгорыі мужчын азначае папросту мінімалізацыю адказнасьці за выпадковыя сэксуальныя прыгоды з жанчынамі. Зацяжарала? От там, дробязь, заўжды можаш зрабіць аборт. Рызыка для фізічнага здароўя, пасьляабартыўны сіндром, рызыка бясплоднасьці, маральная траўма — усё гэта ня тычыцца мужчын; расплата за аборт кладзецца, як правіла, на плечы жанчыны.